SUA impun noi restricţii privind accesul Huawei la echipamente americane. "Utilizarea este interzisă, necesitând licenţă".
Statele Unite impun noi restricţii privind accesul Huawei la echipamente americane. De asemenea, 38 de filiale Huawei din 21 de ţări vor fi introduse pe lista de sancţiuni a SUA. Administraţia Donald Trump a impus limite privind colaborarea Huawei cu firme americane, invocând raţiuni de securitate.
Administraţia Donald Trump a anunţat, luni, noi restricţii privind accesul companiei chineze Huawei la echipamente de telecomunicaţii din Statele Unite, informează agenţia Reuters.Departamentul Comerţului de la Washington a dispus extinderea restricţiilor anunţate în luna mai, care au rolul limitării accesului Huawei la semiconductori produşi sub licenţă americană.De asemenea, 38 de filiale Huawei din 21 de ţări vor fi introduse pe lista de sancţiuni a SUA, numărul filialelor vizate ajungând astfel la 152, potrivit unor surse guvernamentale de la Washington.Secretarul american al Comerţului, Wilbur Ross, a declarat pentru postul Fox Business că noile măsuri sunt necesare deoarece restricţiile introduse în mai "au permis unele acţiuni evazive". "Noile reguli arată clar că orice utilizare a softurilor sau a altor echipamente americane este interzisă, necesitând licenţă", a explicat Wilbur Ross.Administraţia Donald Trump a impus limite privind colaborarea Huawei cu firme americane şi a îndemnat ţările aliate să adopte măsuri similare, invocând riscuri asupra siguranţei naţionale.